《入涌泉道中》
宋代·程师孟

穷冬未见六花飘，春意微微动柳梢。
千丈龙形蟠暮岭，一条虹影落溪桥。
阊门飞跨何清泚，茂苑繁雄未寂寥。
切幸早归频出郭，西山隐客不须招。

作者简介：（1009—1086）宋苏州人，字公辟。仁宗景祐元年进士。历知南康军、楚州，提点夔州路刑狱，徙河东路。晋地山谷春夏多水，师孟出钱开渠筑堰，淤良田万八千顷。自江西转运使改知福州，治行为东南之最。累知广州、越州、青州，为政简严，痛惩豪恶，民为立生祠。